《正月十四夜》
宋代·施枢

羁游偶值上元时，莲艳烧空照锦溪。堂上珠帘如水浸，庭前鳌架与山齐。

风传鼓吹春声闹，雨遏笙歌夜语低。自笑蓬窗勤苦士，何当太乙为燃藜。

作者简介：施枢，约宋理宗端平中前后在世（即约公元一二三五年前后在世）字知言，号芸隐，丹从人。生卒年均不详，工诗。嘉熙时，（公元一二三九年左右）尝为浙东转运使幕属。又尝为越州府僚。枢著有芸隐倦游迁及芸隐横舟稿各一卷，《四库总目》传于世。